Θέμης Ανδρεάδης

Ο Θέμης Ανδρεάδης (Καλλιθέα Αθηνών, 31 Δεκεμβρίου 1949) είναι Έλληνας τραγουδιστής και τραγουδοποιός.

Ο Θέμης Ανδρεάδης γεννήθηκε στην Καλλιθέα στις 31 Δεκεμβρίου 1949. Το 1965 άρχισε να ασχολείται με την μουσική, μαθαίνοντας κλασσική κιθάρα με δάσκαλο τον Νότη Μαυρουδή.

Ο Μαυρουδής του γνώρισε τις μπουάτ του Νέου Κύματος. Επηρεαζόμενος από αυτό το κλίμα, άρχισε το 1966 να μελοποιεί ποιήματα από τις ''Ανθολογίες'' αλλά και με στίχους φίλων και δικούς του και να τα τραγουδά στις μπουάτ, μαζί με τραγούδια γνωστών συνθετών. 

Το 1971 ο συνθέτης Γιάννης Μαρκόπουλος τον επιλέγει και τραγουδά για δύο χρόνια στη ιστορική μπουάτ ''Λήδρα'' στην Πλάκα, με το Νίκο Ξυλούρη, συμμετέχοντας και σε πολλές εκδηλώσεις και συναυλίες του Μαρκόπουλου.

Το 1972 μπαίνει στη δισκογραφία, ερμηνεύοντας τα πρώτα τραγούδια του σε μουσική Μαρκόπουλου όπως ''Του άντρα του πολλά βαρύ'', "Ταρζάν", ''Όχι δεν πρέπει'' σε στίχους του ποιητή Γιώργου Χρονά και ''Που πάτε λοιπόν'' σε στίχους του θεατρικού συγγραφέα Γιώργου Σκούρτη.

Το 1973 γνωρίζεται με τον στιχουργό και γελοιογράφο Γιάννη Λογοθέτη γνωστό και ως ΛοΓο και σε συνεργασία με τον συνθέτη Γιάννη Κιουρκτσόγλου ξεκινούν ένα είδος τραγουδιού που έμελλε να έχει μεγάλη επιτυχία και να καταγραφεί ως σατιρικό τραγούδι.

Ακολούθησε μεγάλη δισκογραφία με τον Λογοθέτη έως το 1980. Ακολούθως έκανε στροφή στην καριέρα με ανεξάρτητες παραγωγές και πιό έντεχνα ακούσματα γράφοντας ο ίδιος τις μουσικές και συνεργαζόμενος με στιχουργούς όπως τον Μάνο Ελευθερίου, τον Λάζαρο Μπίκα, τον Γιάννη Ευθυμιάδη.

Έχει συνεργαστεί σε μπουάτ και νυχτερινά κέντρα, με τους εξής καλλιτέχνες: Καίτη Χωματά, Μιχάλη Βιολάρη, Αρλέτα, Γιώργο Μαρίνο, Μανώλη Μητσιά, Δήμητρα Γαλάνη, Βίκυ Μοσχολιού, Νίκο Ξυλούρη, Νινή Ζαχά, Σπεράντζα Βρανά, Τόλη Βοσκόπουλο, Σταμάτη Κόκκοτα, Τάνια Τσανακλίδου, Λιζέτα Νικολάου, Λίτσα Διαμάντη, Ρένα Κουμιώτη, Γιάννη Καλατζή, Δημήτρη Μητροπάνο, Μαρία Δημητριάδη, Ρίτα Σακελλαρίου, Γιώργο Ζαμπέτα, Πόλυ Πάνου, Φίλιππο Νικολάου, Μιχάλη Μενιδιάτη, Κατερίνα Στανίση, Γιάννη Πάριο, Γιάννη Βογιατζή, Σωτηρία Μπέλλου, Δημήτρη Γκόγκο Μπαγιαντέρα, Στέλιο Κυρομήτη, Δούκισσα.

Με τους συνθέτες: Γιάννη Μαρκόπουλο, Μίμη Πλέσσα, Γιώργο Χατζηνάσιο, Χριστόδουλο Χάλαρη, Βασίλη Δημητρίου, Γιάννη Κιουρκτσόγλου, Λυκούργο Μαρκέα, Χρήστο Κυριαζή, Νίκο Καρβέλα, Τάκη Μουσαφίρη, Γιάννη Καραλή, Χρύσανθο Μουζακίτη και άλλους.

Έχει δώσει αναρίθμητες συναυλίες και παραστάσεις στην Ελλάδα και στο εξωτερικό. Από το 1986 που ήταν και η τελευταία προσωπική του δισκογραφική δουλειά ακολουθεί το δρόμο της σιωπής έως το 2012 που επανέρχεται με έναν ολοκληρωμένο κύκλο τραγουδιών.

Είναι παντρεμένος από τον Σεπτέμβρη του 1977 με τη γλύπτρια Άννα Αβράμ. Έχει δύο γιούς και δύο εγγόνια.

Δισκογραφία
1973: «Γελοιογραφίες» Columbia-EMIAL 
1974: «Κάτι άλλο μου θυμίζει» Columbia-EMIAL 
1975: «Ο πρωταθλητής» MINOS 
1976: «Ο Ανδρεάδης τραγουδά Λογοθέτη» MINOS 
1977: «Θεμιτά και Αθέμιτα» MINOS 
1978: «Ο Θέμης που πάει παντού» MINOS 
1980: «Ως Εξής» MINOS
1982: «Σαν ξαφνικό ταξίδι» Aνεξάρτητη ιδιωτική παραγωγή 
1986: «Βάλε το ράδιο στη διαπασών» Aνεξάρτητη ιδιωτική παραγωγή - αφοι Φαληρέα
2003: ¨Σαν ξαφνικό ταξίδι ¨ επανέκδοση-Protasis
2012: "Το Σώμα Ξέρει " Anthemionart-Άννα Ανδρεάδη

Συμμετοχή στους δίσκους:
1972: Διάλειμμα του Γιάννη Μαρκόπουλου μαζί με τον Ν. Ξυλούρη, Μέμη Σπυράτου, Δάφνη Ζούνη. Cplumbia-EMIAL
1972: ''Ο Ταρζάν'' & ''Όχι δεν πρέπει'' 45 στροφών Columbia-EMIAL
1973: Χρυσός Δίσκος με νέους συνθέτες και στιχουργούςColumbia- EMIAL
1974: «Διαδρομή» του Γ.Χατζηνάσιου μαζί με τη Δ.Γαλάνη, Μ.Μητσιά και Στ. Κόκοτα Columbia-EMIAL
1974: «Σταθμός μηδέν» του Μ.Πλέσσα, μαζί με τη Δ.Γαλάνη Columbia - EMIAL
1975: «Τα παιδικά» του Χρ.Χάλαρη μαζί με Δ.Γαλάνη και Χρύσανθο Columbia - EMIAL
1976: Με την Νινή Ζαχά MINOS
1976: Με τον συνθέτη Βασίλη Δημητρίου MINOS
1977: «Το Πανόραμα» των Μ.Πλέσσα- Κ.Βίρβου MINOS
1978: ''Η χαβούζα'' του Τάκη Παναγόπουλου MINOS
1982: ''Δε δουλεύω'' του Γ. Λογοθέτη MASTER SOUND
1986: ''Μάγια η μέλισσα'' το τραγούδι των τίτλων MINOS
1989 : η Παρεούλα των Χρ. Μουζακίτη-Θ. Βερύκιου MINOS
2008: Αφιέρωμα στον Αττίκ, συμμετοχή. Protasis
2016: '' ο Δίσκος έχει 13'' του Κώστα Μήτσιου συμμετοχή
2016: '' Λαικά 1,90'' του Χρήστου Βιδινιώτη συμμετοχή
2020: '' Τι περιμένω'' του Χρήστου Κυριαζή
2021: ''Εις τον Έρωτα'' Άγγελου Ανδρεάτου Heaven Music

Έλληνες άνδρες τραγουδιστές